
НАЦИОНАЛНА ПРОГРАМА
„ХУБАВО Е В ДЕТСКАТА ГРАДИНА“
1. ОПИСАНИЕ НА ПРОГРАМАТА
Образованието и грижите в ранна детска възраст полагат основите и допринасят за
познавателното, езиковото, социалното и емоционалното развитие на децата.
Осигуряването на достъп до образование и грижи в ранна детска възраст с високо качество
има съществено значение за развитието на интересите и възможностите на децата. Затова е
налице необходимост от стимулиране на изработването и прилагането на иновативни и
авторски програмни системи, които да отговорят на спецификата и визията на съответната
институция, а също така и на осигуряването на възможности за обсъждане и споделяне на
натрупания опит и постигнатите резултати.
Възможностите за споделяне на натрупания опит и постигнатите резултати от приложени
успешни педагогически практики допринасят за изграждането на учеща общност в детските
градини.
През изминалата година в рамките на програмата са разработени и се прилагат иновативни
практики в над 200 детски градини в страна. В дейности по програмата са включени повече
от 1200 учители и над 20 000 деца и в значителна степен и техните родители. Дейностите по
програмата дават възможност за модернизиране на средата и за изграждане на пространства,
които да стимулират и насърчават детското любопитство.
Интересът към програмата се засилва с всяка изминала година, тъй като допринася за
разгръщане на потенциала на децата и създава условия за надграждане професионалните
компетентности на учителите.
2. ЦЕЛИ И ОБХВАТ НА ПРОГРАМАТА
Националната програма е разработена в съответствие с Приоритетна област 1 „Ранно детско
развитие“ на Стратегическата рамка за развитие на образованието, обучението и ученето в
Република България (2021 – 2030).
Обща цел на програмата:
Осигуряване на целенасочена подкрепа за прилагане на творчески и иновативни решения за
работа на учителите в детските градини, които търсят и постигат промяна за активно
взаимодействие с участниците в образователния процес.
